Број : 3767/4-а

03.12.2019.године

Поступајући у складу са чл. 63. и чл. 20. Закона о јавним набавкама („Службени гласник РС“ 124/12, 14/15 и 68/15) обавештавамо вас да је потенцијални понуђач у ЈН 10/19 добра, куповина намирница за потребе припреме оброка корисницима О.Ј. Установа за децу и младе на период од годину дана, по партијама, доставио захтев за појашњењем:

„ На страни број 41 сте навели да се испорука врши радним данима, најкасније до 7 часова. Након тога сте навели следеће: Време дневне испоруке појединих артикала договориће Купац и Продавац накнадно и оно мора бити поштовано." У недоумици смо колико пута дневно се врши испорука, такође би било пожељно уколико бисте се за сваку партију појединачно изјаснили колико пута на недељном нивоу тражите испоруку, барем оквирно“.

**ОДГОВОР:**

С обзиром на то да се набавка односи на све врсте намирница неопходних за справљање оброка корисницима (обједињених у шест партија), јединствено је време за доставу на адресу Установе, до 7 часова изјутра, радним даном.

Неке намирнице се испоручују сваки дан (хлеб), неке два до три пута недељно ( месо, воће и поврће, млеко, колонијална роба) или једанпут недељно ( замрзнута риба), али време доставе мора да буде до 7 часова. Лице задужено за наручивање, пријем и контролу робе у Установи ће са сваким добављачем договарати динамику и време испоруке намирница, нпр. уколико се јави потреба да месо треба да се достави до 6:45 часова.

Комисија за ЈН 10/19